
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 99 

30 Ιουνίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 81 

Τροποποίηση π.δ. 90/2008 «Προσαρμογή της ελληνικής 
νομοθεσίας προς τις διατάξεις της Οδηγίας 2005/85/ 
ΕΚ του Συμβουλίου της 1ι ς Δεκεμβρίου 2005, σχετικά 
με τις ελάχιστες προδιαγραφές για τις διαδικασίες 
με τις οποίες τα κράτη μέλη χορηγούν και ανακαλούν 
το καθεστώς του πρόσφυγα» (Ε 326/13.12.2005). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1 και του άρθρου 
4 του ν. 1338/1983 «Εφαρμογή του Κοινοτικού Δικαίου» 
(Α'- 34), όπως το άρθρο 1 τροποποιήθηκε με το άρθρο 
6 παρ. 1 του ν. 1440/1984 (Α'- 70) και το άρθρο 4 αντι- 
καταστάθηκε με το άρθρο 6 παρ. 4 του ν. 1440/1984 και 
τροποποιήθηκε τελικά από το άρθρο 48 του ν. 3427/2005 
(Α' - 312), καθώς και του άρθρου 3 του ν. 1338/1983 όπως 
αντικαταστάθηκε από το άρθρο 65 του ν. 1892/1990 
(Α'-101). 

2. Τις διατάξεις του άρθρου 24 παρ. 1 του ν. 1975/1991 
(Α'- 184), όπως αντικαταστάθηκε με το άρθρο 1 του 
ν. 2452/1996 (Α'- 283). 

3. Τις διατάξεις του άρθρου 11 παρ.1 περίπτ. στ' του 
ν.1481/1984, όπως το άρθρο αυτό αντικαταστάθηκε με 
το άρθρο 1 παρ. 1 του ν. 1590/1986 (Α'- 49). 

4. Τις διατάξεις των άρθρων 14 παρ. 4 και 28 παρ. 1 
του ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις» (Α'- 41). 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ. 63/2005 
(Α' - 98). 

6. Τις διατάξεις της υπ’ αριθμ. Υ357/7.1.2009 απόφασης 
του Πρωθυπουργού «Κατάργηση θέσης υφυπουργού και 
σύσταση θέσης αναπληρωτή Υπουργού Εσωτερικών» 
(Β'-3). 

7. Το άρθρο 7 της υπ’ αριθμ. 1666/ΔΙΟΕ89/13.1.2009 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β'- 40). 


8. Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη σε βάρος του κρατικού 
προϋπολογισμού ύψους 40.000,00 ευρώ περίπου για τα 
έτη 2009, 2010 και για καθένα από τα επόμενα έτη. Οι 
ανωτέρω δαπάνες κατά το τρέχον οικονομικό έτος θα 
αντιμετωπισθούν από τις εγγεγραμμένες πιστώσεις του 
Π/Υ του Υπουργείου Εσωτερικών (Κ.Α.Ε. 0823, 0824,1111, 
0871 και 5143 του Ε.Φ. 07 - 210 «ΕΛΛΗΝΙΚΗ ΑΣΤΥΝΟΜΙΑ»), 
ενώ οι δαπάνες των επομένων ετών θα αντιμετωπισθούν 
από τις πιστώσεις που θα εγγράφονται κατ' έτος για 
το σκοπό αυτό στον ανωτέρω Π.Υ. 

9. Την υπ’ αριθμ. 136/2009 γνωμοδότηση του Συμ¬ 
βουλίου της Επικράτειας, ύστερα από πρόταση των 
Υπουργών Εσωτερικών, Οικονομίας και Οικονομικών και 
Εξωτερικών και του Αναπληρωτή Υπουργού Εσωτερικών 
και, αποφασίζουμε: 

Άρθρο 1 

1. Η περίπτωση ιε' του άρθρου 2 του π.δ. 90/2008 (Α' - 
138) αντικαθίσταται ως εξής: 

«ιε. «Αποφαινόμενη αρχή» ή «αρμόδια αρχή απόφασης» 
είναι οι Διευθυντές των Διευθύνσεων Αλλοδαπών Αττι¬ 
κής και Θεσσαλονίκης και οι Διευθυντές των Αστυνομι¬ 
κών Διευθύνσεων όπου υποβλήθηκε η αίτηση». 

2. Η περίπτωση ιστ' του άρθρου 2 του π.δ. 90/2008 
καταργείται. 

3. Η περίπτωση ιζ' του άρθρου 2 του π.δ. 90/2008 ανα- 
ριθμείται σε περίπτωση ιστ' και αντικαθίσταται ως εξής: 

«ιστ. «Μεταγενέστερη αίτηση» είναι η αίτηση για πα¬ 
ροχή ασύλου που υποβάλλεται μετά από τελεσίδικη 
απορριπτική απόφαση της αποφαινόμενης αρχής». 

4. Οι περιπτώσεις ιη' και ιθ' του άρθρου 2 του π.δ. 
90/2008 αναριθμούνται, αντιστοίχως, σε ιζ' και ιη'. 

Άρθρο 2 

Η παράγραφος 3 του άρθρου 7 του π.δ. 90/2008 αντι¬ 
καθίσταται ως εξής: 

«3. Όταν το αίτημα απορρίπτεται, στην απόφαση ανα- 
φέρονται οι πραγματικοί και νομικοί λόγοι της απόρρι¬ 
ψης. Στην απορριπτική απόφαση γίνεται μνεία για την 
προθεσμία προς άσκηση αίτησης ακυρώσεως, καθώς 
και τις συνέπειες παρόδου άπρακτης της προθεσμίας 
αυτής, εκτός εάν ο αϊτών έχει ήδη ενημερωθεί σχετικά 
γραπτώς». 

Άρθρο 3 

Η παράγραφος 1 του άρθρου 10 του π.δ. 90/2008 αντι¬ 
καθίσταται ως εξής: 

«1. Στη Διεύθυνση Αλλοδαπών Αττικής, Θεσσαλονίκης 
και σε κάθε Αστυνομική Διεύθυνση της Χώρας συνιστά- 
ται Γνωμοδοτική Επιτροπή Προσφύγων που αποτελείται 
από έναν ανώτερο αξιωματικό της Ελληνικής Αστυνομί¬ 
ας ως Πρόεδρο, έναν αξιωματικό ή ανθυπαστυνόμο της 
Ελληνικής Αστυνομίας, έναν υπάλληλο της Υπηρεσίας 
Αλλοδαπών και Μετανάστευσης της οικείας Περιφέρει¬ 
ας και έναν εκπρόσωπο της Ύπατης Αρμοστείας του 
Ο.Η.Ε., ως μέλη. Η Επιτροπή Προσφύγων συγκροτείται 
με απόφαση του οικείου Αστυνομικού Διευθυντή. Με 
την ίδια απόφαση μπορεί να συγκροτούνται περισσό¬ 
τερες επιτροπές, ο πρόεδρος και τα μέλη των οποίων 
έχουν τις παραπάνω ιδιότητες. Η Επιτροπή συνέρχεται 
με πρόσκληση του Προέδρου, η οποία κοινοποιείται στα 
μέλη αυτής πέντε (5) τουλάχιστον ημέρες πριν τη συ¬ 
νεδρίαση. Στην Επιτροπή εξασφαλίζεται γραμματειακή 
υποστήριξη από ανάλογο αριθμό αστυνομικών και πολι¬ 
τικών υπαλλήλων της οικείας Διεύθυνσης Αλλοδαπών ή 
Αστυνομικής Διεύθυνσης. Οι αρμόδιες αρχές παραλαβής 
και εξέτασης εφοδιάζουν τον αιτούντα με υπηρεσιακό 
σημείωμα στο οποίο αναγράφονται τα στοιχεία της 
ταυτότητάς του και τον παραπέμπουν στην Επιτροπή 
Προσφύγων για τη διενέργεια προσωπικής συνέντευξης. 
Η Επιτροπή καλεί τον αιτούντα με πρόσκληση, η οποία 
συντάσσεται σε γλώσσα που ευλόγως θεωρείται ότι αυ¬ 
τός κατανοεί και του επιδίδεται κατ’ εξαίρεση από κάθε 
άλλη διάταξη, στη δηλωθείσα από αυτόν διεύθυνση, 5 
τουλάχιστον ημέρες πριν τη συνεδρίαση. Σε περίπτωση 
μη ανεύρεσής του η πρόσκληση θυροκολλείται ενώ αν 
είναι άγνωστη η ακριβής διεύθυνση διαμονής του ακο¬ 
λουθείται η διαδικασία της παρ. 2 του άρθρου 7. Στην 
πρόσκληση αναφέρεται ο τόπος και η ημερομηνία της 
συνέντευξης καθώς και το δικαίωμα του αιτούντος να 
παραστεί αυτοπροσώπως ή μετά του συνηγόρου του 
ενώπιον της Επιτροπής. Η συνέντευξη γίνεται πάντα 
με τη συνδρομή διερμηνέα ικανού να εξασφαλίσει την 
αναγκαία επικοινωνία, προκειμένου ο ενδιαφερόμενος 
να επιβεβαιώσει όσα αναφέρει στην αίτησή του και να 
δώσει εξηγήσεις, ιδίως σε ό,τι αφορά τα ακριβή στοι¬ 
χεία της ταυτότητάς του ή τη μη κατοχή διαβατηρίου 
ή άλλου επίσημου ταξιδιωτικού εγγράφου, το ακριβές 
δρομολόγιο που ακολούθησε για να εισέλθει στο ελ¬ 
ληνικό έδαφος και τους λόγους που τον ανάγκασαν να 
εγκαταλείψει τη χώρα της καταγωγής του ζητώντας 
προστασία. Στο πρακτικό της Επιτροπής αναφέρονται 
οι ισχυρισμοί του αιτούντος άσυλο, το περιεχόμενο των 
ερωτήσεων που του υπέβαλαν τα μέλη της Επιτροπής 
και των σχετικών απαντήσεών του, καθώς και αναλυτική 
εκτίμηση των προβληθέντων ισχυρισμών και των τυχόν 
προσκομισθέντων αποδεικτικών ή άλλων στοιχείων, εάν 
δε συντρέχει περίπτωση, αιτιολογημένη κρίση για την 
αξιοπιστία του. Όταν η αποφαινόμενη αρχή αποκλίνει 
από τη γνωμοδότηση της Επιτροπής, υποχρεούται να 
αιτιολογήσει ειδικότερα την απόφασή της. Όταν η συ¬ 
νέντευξη αφορά γυναίκα, η οποία λόγω των εμπειριών 
της ή για λόγους πολιτιστικούς δυσκολεύεται να εκθέσει 
τους λόγους της αίτησής της, λαμβάνεται ειδική μέρι¬ 
μνα, ώστε η συνέντευξη να διεξάγεται από ειδικευμένη 
γυναίκα υπάλληλο, παρουσία γυναίκας διερμηνέα. 


Για κάθε εξαρτώμενο ενήλικο μέλος της οικογένειας 
διεξάγεται ξεχωριστή προσωπική συνέντευξη. Γ ια τους 
ανήλικους, διεξάγεται προσωπική συνέντευξη, λαμβανο- 
μένης υπόψη της ωριμότητάς τους και των ψυχολογικών 
συνεπειών των τραυματικών βιωμάτων τους». 

Αρθρο 4 

Η παράγραφος 3 του άρθρου 12 του π.δ. 90/2008 αντι¬ 
καθίσταται ως εξής: 

«3. Οι υπάλληλοι που διεξάγουν προσωπικές συνε¬ 
ντεύξεις με τους ασυνόδευτους ανήλικους καθώς και οι 
υπάλληλοι που εισηγούνται την έκδοση της απόφασης 
επί της αίτησης του ασυνόδευτου ανήλικου διαθέτουν 
τις αναγκαίες γνώσεις σχετικά με τις ειδικές ανάγκες 
των ανήλικων». 

Άρθρο 5 

1. Η παράγραφος 4 του άρθρου 17 του π.δ. 90/2008 
αντικαθίσταται ως εξής: 

«4. Επί του αιτήματος ασύλου αποφαίνεται σε πρώτο 
και τελευταίο βαθμό η αρμόδια αρχή απόφασης. Στις 
περιπτώσεις της παραγράφου 3 η απόφαση εκδίδεται 
κατά προτεραιότητα εντός τριάντα (30) ημερών από την 
υποβολή της αίτησης. Στην απόφαση που απορρίπτει 
την αίτηση αναφέρεται και η υποχρέωση του αιτούντος 
σε ό,τι αφορά την προσωρινή διαμονή του στην Ελλη¬ 
νική επικράτεια, ή την αναχώρησή του από τη χώρα 
εντός ορισμένης προθεσμίας, η οποία δεν δύναται να 
υπερβαίνει τις ενενήντα (90) ημέρες». 

Άρθρο 6 

Η περίπτωση δ' του άρθρου 18 του π.δ. 90/2008 αντι¬ 
καθίσταται ως εξής: 

«δ. ο αϊτών υπέβαλε όμοια αίτηση μετά από τελεσίδικη 
απόφαση της αποφαινόμενης αρχής». 

Αρθρο 7 

Η παράγραφος 2 του άρθρου 23 του π.δ. 90/2008 
αντικαθίσταται ως εξής: 

«2. Η μεταγενέστερη αίτηση εξετάζεται κατ’ αρχήν 
σε προκαταρκτικό στάδιο κατά το οποίο η αρμόδια 
αρχή παραλαβής και εξέτασης ερευνά εάν ο αϊτών έχει 
υποβάλει νέα ουσιώδη στοιχεία. Επ’ αυτού αποφασίζει 
η αποφαινόμενη αρχή». 

Αρθρο 8 

1. Η περίπτωση ιγ' του άρθρου 2 του π.δ. 96/2008 (Α' - 
152) αντικαθίσταται ως εξής: 

«ιγ. «Αποφαινόμενη αρχή» ή «αρμόδια αρχή απόφασης» 
είναι οι Διευθυντές των Διευθύνσεων Αλλοδαπών Αττι¬ 
κής και Θεσσαλονίκης και οι Διευθυντές των Αστυνομι¬ 
κών Διευθύνσεων όπου υποβλήθηκε η αίτηση». 

2. Η περίπτωση ιδ' του άρθρου 2 του π.δ. 96/2008 
καταργείται. 

3. Η περίπτωση ιε' του άρθρου 2 του π.δ. 96/2008 
αναριθμείται σε περίπτωση ιδ' και αντικαθίσταται ως 
εξής: 

«ιδ. «Μεταγενέστερη αίτηση» είναι η αίτηση για πα¬ 
ροχή διεθνούς προστασίας που υποβάλλεται μετά από 
τελεσίδικη απορριπτική απόφαση της αποφαινόμενης 
αρχής». 

4. Η περίπτωση ιστ' του άρθρου 2 του π.δ. 96/2008 
αναριθμείται σε ιε'. 

Άρθρο 9 

Μεταβατικές διατάξεις 

1. Εκκρεμή αιτήματα ασύλου ή επικουρικής προστασί¬ 
ας για τα οποία μέχρι την έναρξη ισχύος του παρόντος 
π.δ. δεν έχει εκδοθεί απόφαση σε πρώτο βαθμό, εξετά¬ 
ζονται σύμφωνα με τις διατάξεις του π.δ. 90/2008, όπως 
αυτές διαμορφώνονται με τις διατάξεις του παρόντος 
διατάγματος. 

2. Για τις προσφυγές κατά αποφάσεων που απορ¬ 
ρίπτουν αίτημα ασύλου ή επικουρικής προστασίας, οι 
οποίες υποβλήθηκαν σύμφωνα με το άρθρο 25 του π.δ. 
90/2008 και δεν έχουν εξετασθεί από την αρμόδια Επι¬ 
τροπή Προσφυγών μέχρι την έναρξη ισχύος του παρόντος 
διατάγματος, καθώς και για τις αντίστοιχες προσφυγές 
που υποβλήθηκαν σύμφωνα με τα άρθρα 3 και 4 του π.δ. 
61/1999 (Α' - 63) και δεν έχει εκδοθεί απόφαση μέχρι την 
έναρξη ισχύος του παρόντος διατάγματος, αποφαίνεται ο 
Αναπληρωτής Υπουργός Εσωτερικών, ύστερα από γνώμη 
Επιτροπής που λειτουργεί στη Γενική Γραμματεία Δημό¬ 
σιας Τάξης του Υπουργείου Εσωτερικών και αποτελείται 
από έναν υπάλληλο της Γ ενικής Διεύθυνσης Μεταναστευ- 
τικής Πολιτικής και Κοινωνικής Ένταξης του Υπουργείου 
Εσωτερικών, ο οποίος ορίζεται από τον αρμόδιο Γενικό 
Γραμματέα του Υπουργείου Εσωτερικών, ως Πρόεδρο και 
έναν υπάλληλο του Υπουργείου Εξωτερικών που ορίζεται 
από τον οικείο Υπουργό, έναν ανώτερο αξιωματικό της 
Ελληνικής Αστυνομίας που ορίζεται με απόφαση του 
Αρχηγού Ελληνικής Αστυνομίας και έναν εκπρόσωπο της 
Ύπατης Αρμοστείας του Οργανισμού Ηνωμένων Εθνών 
για τους πρόσφυγες, ως μέλη. 

Η Επιτροπή συγκροτείται με απόφαση του Αναπληρω¬ 
τή Υπουργού Εσωτερικών. Με την ίδια απόφαση μπορεί 
να συγκροτούνται περισσότερες επιτροπές, ο πρόεδρος 
και τα μέλη των οποίων έχουν τις παραπάνω ιδιότητες. 
Η Επιτροπή συνέρχεται με πρόσκληση του Προέδρου, 
η οποία κοινοποιείται στα μέλη αυτής 5 τουλάχιστον 
ημέρες πριν τη συνεδρίαση. 

Ο Πρόεδρος και τα μέλη της Επιτροπής μπορεί να 
διατίθενται με αποκλειστική απασχόληση για το σκοπό 
αυτό. Στην Επιτροπή εξασφαλίζεται γραμματειακή υπο¬ 
στήριξη από ανάλογο αριθμό αστυνομικών και πολιτικών 
υπαλλήλων του Αρχηγείου Ελληνικής Αστυνομίας. 

Η Επιτροπή καλεί τον προσφεύγοντα με πρόσκληση, 
η οποία του επιδίδεται κατ’ εξαίρεση από κάθε άλλη 
διάταξη στη δηλωθείσα από αυτόν διεύθυνση 5 του¬ 


λάχιστον ημέρες πριν τη συνεδρίαση. Σε περίπτωση 
μη ανεύρεσής του η πρόσκληση θυροκολλείται, ενώ 
αν η ακριβής διεύθυνση διαμονής του είναι άγνωστη 
ακολουθείται η διαδικασία της παρ. 2 του άρθρου 7 
του π.δ. 90/2008. 

Μέχρι την ολοκλήρωση της διαδικασίας εξέτασης των 
ως άνω προσφυγών οι προσφεύγοντες απολαμβάνουν 
των εγγυήσεων του Κεφαλαίου Β' του π.δ. 90/2008. 

3. Επί των προσφυγών που εξετάσθηκαν κατά την 
παράγραφο 4 του άρθρου 26 του π.δ. 90/2008, χωρίς να 
έχει εκδοθεί σχετική απόφαση μέχρι την έναρξη ισχύος 
του παρόντος διατάγματος, αποφαίνεται η Επιτροπή 
Προσφυγών, η οποία εξακολουθεί να λειτουργεί, κατά 
τα οριζόμενα στο ίδιο ως άνω άρθρο του π.δ. 90/2008, 
μέχρι την έκδοση απόφασης επί του συνόλου των προ¬ 
σφυγών της παρούσας παραγράφου. 

Άρθρο 10 

Καταργούμενες διατάξεις 

Από την έναρξη ισχύος του παρόντος προεδρικού 
διατάγματος καταργούνται οι ακόλουθες διατάξεις του 
π.δ. 90/2008: 

α) το δεύτερο εδάφιο της παρ. 1 του άρθρου 21, 

β) το άρθρο 25 και 

γ) το άρθρο 26, με την επιφύλαξη της παρ. 3 του 
προηγούμενου άρθρου. 

Αρθρο 11 
Έναρξη ισχύος 

Η ισχύς του παρόντος διατάγματος αρχίζει είκοσι 
(20) ημέρες μετά τη δημοσίευσή του στην Εφημερίδα 
της Κυβερνήσεως. 

Στον Αναπληρωτή Υπουργό Εσωτερικών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 30 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΑΝΑΠΛ. ΕΣΩΤΕΡΙΚΩΝ 

ΠΡΟΚΟΠ. ΠΑΥΛΟΠΟΥΛΟΣ ΧΡΗΣΤΟΣ ΜΑΡΚΟΓΙΑΝΝΑΚΗΣ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΙΩΑΝΝΗΣ ΠΑΠΑΘΑΝΑΣΙΟΥ ΘΕΟΔΩΡΑ ΜΠΑΚΟΓΙΑΝΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπι'δου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 < ανά 50 σελίδες. 

• Η τιμή πώλησης σε μορφή οά-Γοηο/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ <εχ: 210 4071010 - ϊπΐθΓηβΐ: Ιι1Ιρ://νννννν.6ΐ.9Γ _ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ,Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.θ1.0Γ - θ-γϊ13ϊΙ: ννθΙ)ΓΤΐ35ΐθΓ.θΐ@6ί.()Γ 

* Ο 1 000993006090004* 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 
































